2009 m. rugpjūčio 25 d. Komisijos direktyvos (EB) Nr. 113/2009, iš dalies keičiančios Europos Parlamento ir Tarybos direktyvą (EB) Nr. 126/2006 dėl vairuotojo pažymėjimų, klaidų ištaisymas

( Europos Sąjungos oficialusis leidinys L 223, 2009 m. rugpjūčio 26 d. )

31 puslapis, 1 straipsnis:

yra:

turi būti:

32 puslapis, priedo 6 punkto pirmos pastraipos pirmas sakinys:

yra:

„Visi kandidatai vairuotojo pažymėjimui gauti atitinkamai pasitikrina, ar jų regėjimas yra tikrai pakankamai aštrus variklio varomoms transporto priemonėms vairuoti.“,

turi būti:

„Visi kandidatai gauti vairuotojo pažymėjimą atitinkamai pasitikrina, ar jų regėjimas yra tikrai pakankamai aštrus variklinėms transporto priemonėms vairuoti.“

32 puslapis, priedo 6 punkto pirmos pastraipos antras sakinys:

yra:

„Kilus pagrįstoms abejonėms dėl kandidato vairuotojo pažymėjimui gauti regėjimo, jį tikrina kompetentinga medicinos institucija.“,

turi būti:

„Kilus pagrįstoms abejonėms dėl kandidato gauti vairuotojo pažymėjimą regėjimo tinkamumo, kandidatą tikrina kompetentinga medicinos institucija.“

32 puslapis, priedo 6 punkto antros pastraipos paskutinis sakinys:

yra:

„Vairuotojas ar kandidatas vairuotojo pažymėjimui gauti taip pat turėtų būti išlaikęs kompetentingos valdžios institucijos organizuotą vairavimo egzaminą.“,

turi būti:

„Vairuotojas ar kandidatas gauti vairuotojo pažymėjimą taip pat turėtų būti praėjęs kompetentingos institucijos atliekamą praktinį patikrinimą.“

32 puslapis, priedo 6.1 punkto pirma pastraipa:

yra:

turi būti:

32 puslapis, priedo 6.1 punkto antros pastraipos pirmas sakinys:

yra:

„Be to, regėjimo horizontalus laukas turėtų būti ne mažesnis kaip 120 laipsnių, regėjimo lauko plotis – ne mažesnis kaip 50 laipsnių žiūrint į kairę ir 20 laipsnių žiūrint į viršų ir žemyn.“,

turi būti:

„Be to, horizontalusis regėjimo laukas turėtų būti ne mažesnis kaip 120 laipsnių, regėjimo lauko plotis – ne mažesnis kaip 50 laipsnių į kairę ir į dešinę bei 20 laipsnių į viršų ir žemyn.“

32 puslapis, priedo 6.1 punkto trečia pastraipa:

yra:

turi būti:

32 puslapis, priedo 6.2 punkto pirmas sakinys:

yra:

„Kandidatų vairuotojo pažymėjimui gauti arba tokiam pažymėjimui atnaujinti, visai nematančių viena akimi arba matančių tik viena akimi, pavyzdžiui, sergant diplopija, regėjimo aštrumas turėtų būti, jeigu reikia, su korekciniais lęšiais, ne mažesnis kaip 0,5.“,

turi būti:

„Kandidatų gauti vairuotojo pažymėjimą arba atnaujinti tokį pažymėjimą, visai nematančių viena akimi arba matančių tik viena akimi, pavyzdžiui, sergant diplopija, regėjimo aštrumas turi būti, jeigu reikia – su korekciniais lęšiais, ne mažesnis kaip 0,5.“

32 puslapis, priedo 6.2 punkto antras sakinys:

yra:

„Kompetentinga medicinos institucija turėtų patvirtinti, jog tokia kandidato vairuotojo pažymėjimui gauti monokuliarinio regėjimo būklė tęsiasi pakankamai ilgai, kad prie jos būtų galima prisitaikyti ir kad regėjimo ta akimi laukas atitinka 6.1 punkte nustatytus reikalavimus.“,

turi būti:

„Kompetentinga medicinos institucija turi patvirtinti, jog tokia monokulinio regėjimo būklė tęsiasi pakankamai ilgai, kad prie jos būtų galima prisitaikyti, ir jog regėjimo ta akimi laukas atitinka 6.1 punkte nustatytą reikalavimą.“

32 puslapis, priedo 6.3 punkto pirmas sakinys:

yra:

„Jeigu diplopija atsirado arba vienos akies regėjimas buvo prarastas neseniai, turėtų būti taikomas atitinkamas adaptacinis laikotarpis (pavyzdžiui, šešių mėnesių), per kurį vairuoti yra draudžiama.“,

turi būti:

„Jei diplopija atsirado neseniai arba prarastas vienos akies regėjimas, turėtų būti taikomas atitinkamas adaptacinis laikotarpis (pavyzdžiui, šešių mėnesių), per kurį vairuoti yra draudžiama.“

32 puslapis, priedo 6.4 punkto pirmos pastraipos pirmas sakinys:

yra:

„Kandidatų vairuotojo pažymėjimui gauti arba tokiam pažymėjimui atnaujinti sveikesnės akies regėjimo aštrumas, jeigu reikia, su korekciniais lęšiais, turėtų būti ne mažesnis kaip 0,8, o silpnesnės akies – ne mažesnis kaip 0,1.“,

turi būti:

„Kandidatų gauti vairuotojo pažymėjimą arba atnaujinti tokį pažymėjimą sveikesnės akies regėjimo aštrumas, jeigu reikia – su korekciniais lęšiais, turi būti ne mažesnis kaip 0,8, o silpnesnės akies – ne mažesnis kaip 0,1.“

32 puslapis, priedo 6.4 punkto antros pastraipos pirmas sakinys:

yra:

„Be to, regėjimo abiem akimis horizontalus laukas turėtų būti ne mažesnis kaip 160 laipsnių, regėjimo lauko plotis turėtų būti ne mažesnis kaip 70 laipsnių žiūrint į kairę ir 30 laipsnių žiūrint į viršų ir žemyn.“,

turi būti:

„Be to, horizontalusis regėjimo abiem akimis laukas turėtų būti ne mažesnis kaip 160 laipsnių, regėjimo lauko plotis turėtų būti ne mažesnis kaip 70 laipsnių į kairę ir į dešinę bei 30 laipsnių į viršų ir žemyn.“

32 puslapis, priedo 6.4 punkto trečia pastraipa:

yra:

turi būti:

33 puslapis, priedo 6.4 punkto ketvirta pastraipa:

yra:

„Smarkiai pablogėjus vienos akies regėjimui, turėtų būti taikomas atitinkamas adaptacinis laikotarpis (pavyzdžiui, šešių mėnesių), per kuriuos vairuoti yra draudžiama.“,

turi būti:

„Smarkiai pablogėjus vienos akies regėjimui, turėtų būti taikomas atitinkamas adaptacinis laikotarpis (pavyzdžiui, šešių mėnesių), per kurį vairuoti yra draudžiama.“

33 puslapis, priedo 10 punktas:

yra:

„Tolesniuose punktuose didelė hipoglikemija reiškia, kad ja sergančiam asmeniui reikalinga kito asmens pagalba, o pasikartojanti hipoglikemija apibūdinama kaip antrą kartą per dvyliką mėnesių pasireiškusi didelė hipoglikemija.“,

turi būti:

„Tolesniuose punktuose sunki hipoglikemija reiškia, kad ją patiriančiam asmeniui reikalinga kito asmens pagalba, o pasikartojanti hipoglikemija apibūdinama kaip antrą kartą per dvylika mėnesių pasireiškusi sunki hipoglikemija.“

33 puslapis, priedo 10.1 punkto pirmas sakinys:

yra:

„Vairuotojo pažymėjimai gali būti išduodami cukriniu diabetu sergantiems kandidatams vairuotojo pažymėjimui gauti arba atnaujinami ja sergantiems vairuotojams.“,

turi būti:

„Vairuotojo pažymėjimai gali būti išduodami cukriniu diabetu sergantiems kandidatams gauti vairuotojo pažymėjimą arba atnaujinami juo sergantiems vairuotojams.“

33 puslapis, priedo 10.1 punkto antras sakinys:

yra:

„Jei tokie asmenys gydomi vaistais, apie jų būklę turėtų būti pateikiama kompetentingos medicinos institucijos išvada, o jų sveikata turėtų būti atitinkamai sistemingai, tačiau ne rečiau kaip kartą kas penkerius metus, tikrinama.“,

turi būti:

„Jei tokie asmenys gydomi vaistais, apie jų būklę turėtų būti pateikiama įgaliotojo subjekto medicininė išvada, o jų sveikata turėtų būti atitinkamai reguliariai, tačiau ne rečiau kaip kartą per penkerius metus, tikrinama.“

33 puslapis, priedo 10.2 punkto pirmas sakinys:

yra:

„Vairuotojo pažymėjimai neišduodami kandidatams vairuotojo pažymėjimui gauti arba atnaujinami vairuotojams, kuriems pasikartojančiai pasireiškia didelė hipoglikemija arba (ir) kurie blogiau suvokia hipoglikemijos keliamus pavojus.“,

turi būti:

„Vairuotojo pažymėjimai neišduodami kandidatams gauti vairuotojo pažymėjimą arba neatnaujinami vairuotojams, kuriems kartojasi sunki hipoglikemija arba (ir) kurių gebėjimas atpažinti hipoglikemijos simptomus yra pablogėjęs.“

33 puslapis, priedo 10.2 punkto antras sakinys:

yra:

„Diabetu sergantis vairuotojas turėtų įrodyti, kad jis suvokia hipoglikemijos keliamus pavojus ir būtinybę tinkamai kontroliuoti savo būklę.“,

turi būti:

„Diabetu sergantis vairuotojas turėtų įrodyti, kad jis suvokia hipoglikemijos pavojų ir tinkamai kontroliuoja savo būklę.“

33 puslapis, priedo 10.3 punktas:

yra:

„Gali būti svarstoma galimybė išduoti ir (arba) atnaujinti 2 grupės vairuotojų pažymėjimus cukriniu diabetu sergantiems vairuotojams. Jei asmuo gydomas vaistais, sukeliančiais hipoglikemijos padidėjimo riziką (t. y. insulinu ir kai kuriomis tabletėmis), jam turėtų būti taikomi šie kriterijai:

per praėjusius dvyliką mėnesių neturėti didelės hipoglikemijos pasireiškimo atvejų;

tinkamai kontroliuoti savo būklę sistemingais gliukozės kiekio kraujyje stebėjimais, mažiausiai du kartus per dieną ir prieš vairavimą;

Be to, šiais atvejais tokie vairuotojo pažymėjimai turėtų būti išduodami atsižvelgiant į kompetentingos medicinos institucijos nuomonę ir sistemingai atliekamo medicininio patikrinimo, atliekamo ne rečiau kaip treji metai, rezultatus.“,

turi būti:

„Gali būti svarstoma galimybė išduoti ir (arba) atnaujinti 2 grupės vairuotojo pažymėjimus cukriniu diabetu sergantiems vairuotojams. Jei gydoma vaistais, galinčiais sukelti hipoglikemiją (t. y. insulinu ir kai kuriomis tabletėmis), turėtų būti taikomi šie kriterijai:

per praėjusius dvylika mėnesių neturi būti sunkios hipoglikemijos pasireiškimo atvejų,

vairuotojas turi įrodyti galintis tinkamai kontroliuoti savo būklę reguliariais gliukozės kiekio kraujyje stebėjimais, mažiausiai du kartus per dieną ir prieš vairavimą,

Be to, šiais atvejais tokie vairuotojo pažymėjimai turėtų būti išduodami atsižvelgiant į kompetentingos medicinos institucijos išvadą ir reguliaraus medicininio patikrinimo, atliekamo ne rečiau kaip kas treji metai, rezultatus.“

33 puslapis, priedo 10.4 punktas:

yra:

turi būti:

34 puslapis, priedo 12 punkto ketvirtos pastraipos pirmas sakinys:

yra:

„Labai svarbu, kad būtų nustatytas konkretus asmens epilepsijos sindromas ir priepuolio tipas, nes to reikia siekiant tinkamai įvertinti jo vairavimo saugumą (įskaitant tolesnių priepuolių riziką) ir paskirti tinkamą terapiją.“,

turi būti:

„Labai svarbu, kad būtų nustatytas konkretus asmens epilepsijos sindromas ir priepuolio tipas, nes to reikia siekiant tinkamai įvertinti jo vairavimo saugumą (įskaitant tolesnių priepuolių riziką) ir paskirti tinkamą gydymą.“

34 puslapis, priedo 12.1 punkto pirma pastraipa:

yra:

„Pagal 1 grupę įvertintų epilepsija sergančių vairuotojų teisė turėti vairuotojo pažymėjimą nuolat peržiūrima tol, kol jie nebūna išbuvę be priepuolių bent jau penkerius metus.“,

turi būti:

34 puslapis, priedo 12.1 punkto antros pastraipos antras sakinys:

yra:

„Turi būti pateiktas pranešimas vairuotojų pažymėjimus išduodančiai valdžios institucijai.“,

turi būti:

„Turi būti pateiktas pranešimas vairuotojo pažymėjimus išduodančiai institucijai.“

34 puslapis, priedo 12.2 punktas:

yra:

turi būti:

34 puslapis, priedo 12.3 punkto pirmas ir antras sakiniai:

yra:

„Pirmas arba vienintelis neišprovokuotas priepuolis. Kandidatas vairuotojo pažymėjimui gauti, turėjęs pirmą neišprovokuotą epilepsijos priepuolį, gali būti laikomas tinkamu vairuoti, jei jis neturėjo priepuolių per šešių mėnesių laikotarpį, ir jei atliktas reikalingas medicininis įvertinimas.“,

turi būti:

„Pirmas arba vienintelis neišprovokuotas priepuolis. Kandidatas gauti vairuotojo pažymėjimą, patyręs pirmą neišprovokuotą epilepsijos priepuolį, gali būti pripažįstamas galinčiu vairuoti, jei jis nepatiria priepuolių per šešių mėnesių laikotarpį ir jei atliktas tinkamas medicininis vertinimas.“

34 puslapis, priedo 12.3 punkto trečias sakinys:

yra:

„Vairuotojams, kuriems buvo nustatytos geros prognozės ligos atžvilgiu, nacionalinės valdžios institucijos gali leisti vairuoti po trumpesnio laikotarpio.“,

turi būti:

„Vairuotojams, kurių ligos prognozė gera, nacionalinės valdžios institucijos gali leisti vairuoti po trumpesnio laikotarpio.“

34 puslapis, priedo 12.5 punktas:

yra:

„Epilepsija. Vairuotojai arba kandidatai vairuotojo pažymėjimui gauti gali būti laikomi tinkamais vairuoti, jei jie per vienerių metų laikotarpį daugiau priepuolių neturėjo.“,

turi būti:

„Epilepsija. Vairuotojai arba kandidatai gauti vairuotojo pažymėjimą gali būti pripažįstami tinkamais vairuoti, jei jie per vienerių metų laikotarpį daugiau priepuolių nepatyrė.“

34 puslapis, priedo 12.6 punkto pirmas ir antras sakiniai:

yra:

„Tik miegant ištinkantys priepuoliai. Kandidatas vairuotojo pažymėjimui gauti arba vairuotojas, kurį priepuoliai ištinka tik miegant, gali būti laikomas tinkamu vairuoti, jei nustatyta, kad toks jam pasireiškiančių priepuolių pobūdis trunka ne trumpiau, nei nustatytas laikotarpis, per kurį neturi būti jokių epilepsijos priepuolių.“,

turi būti:

„Tik miegant ištinkantys priepuoliai. Kandidatas gauti vairuotojo pažymėjimą arba vairuotojas, kurį priepuoliai ištinka tik miegant, gali būti pripažįstamas tinkamu vairuoti, jei nustatyta, kad laikotarpis, per kurį kartojasi tokie priepuoliai, nėra trumpesnis nei nustatytas laikotarpis, per kurį neturi būti jokių epilepsijos priepuolių.“

34 puslapis, priedo 12.7 punktas:

yra:

„Sąmonei arba gebėjimui veikti poveikio neturintys priepuoliai. Kandidatas vairuotojo pažymėjimui gauti arba vairuotojas, kuris niekada neturėjo priepuolių, išskyrus priepuolius, kurie išskirtinai neturi poveikio sąmonei ir nesukelia funkcinių sutrikimų, gali būti laikomas tinkamu vairuoti, jei nustatyta, kad tokie priepuoliai jam pasireiškia ne trumpiau nei laikotarpį, per kurį neturi būti jokių epilepsijos priepuolių. Jei jam pasireiškia kitokie priepuoliai, vairuotojo pažymėjimas gali būti išduodamas tik tada, jei nuo paskutinio priepuolio yra praėję vieneri metai (Žr. „Epilepsija“).“,

turi būti:

„Sąmonei arba gebėjimui veikti poveikio neturintys priepuoliai. Kandidatas gauti vairuotojo pažymėjimą arba vairuotojas, kuris, be priepuolių, kurie, kaip įrodyta, neturi poveikio sąmonei ir nesukelia funkcinių sutrikimų, kitų priepuolių nėra patyręs, gali būti pripažįstamas tinkamu vairuoti, jei nustatyta, kad laikotarpis, per kurį kartojasi tokie priepuoliai, nėra trumpesnis nei nustatytas laikotarpis, per kurį neturi būti jokių epilepsijos priepuolių. Jei jis patiria kitokių priepuolių, vairuotojo pažymėjimas gali būti išduodamas tik tada, jei nuo paskutinio priepuolio yra praėję vieneri metai (žr. „Epilepsija“).“